မြတ်ဟိန်း

ဦးမြတ်ဟိန်း (၂၇ ဧပြီ ၁၉၅၅ မွေးဖွား)သည် မြန်မာနိုင်ငံသား ဗိုလ်ချုပ်ကြီး ဟောင်းနှင့် တပ်မတော် (လေ) တွင် ကာကွယ်ရေးဦးစီးချုပ် အဖြစ် တာဝန်ထမ်းဆောင်ခဲ့သူ ဖြစ်သည်။

 ငယ်ဘဝနှင့်ပညာရေး 
အဖဦးခင်ဇော်၊အမိဒေါ်နုနုခင် တို့က ပဲခူးမြို့တွင် မွေးဖွားခဲ့သည်။အလက(၁) ပဲခူး၊အထက(၃)ပဲခူး တို့တွင် ပညာသင်ကြားခဲ့ပြီး၊တက္ကသိုလ်ဝင်တန်းကို ထိုမှပင် အောင်မြင်ခဲ့သည်။

ယင်းနောက် ရန်ကုန်ဝိဇ္ဇာတက္ကသိုလ် သို့ တက်ရောက်သည်။တက်ရောက်နေရင်း စစ်တက္ကသိုလ် ဝင်ခွင့်ဖြေဆိုရာ အောင်မြင်ခဲ့၍ စစ်တက္ကသိုလ် အမှတ်စဥ်(၁၇) သို့ ပြောင်းရွှေ့တက်ရောက်ခဲ့သည်။

၁၉၇၆ ခုနှစ်မှစ၍ တပ်မတော်တွင် ဒုဗိုလ်အဆင့်ဖြင့် စစ်မှုထမ်းခဲ့သည်။

၂၀၀၁ ခုနှစ်တွင် ဗိုလ်မှူးကြီး အဆင့်ဖြင့် စစ်ဦးစီးအရာရှိချုပ် (လေ) အဖြစ် တာဝန်ထမ်းဆောင်ခဲ့သည်။ ယင်းနောက် ဗိုလ်မှူးချုပ်အဖြစ် တိုးမြှင့်ခြင်း ခံရသည်။ ၂၀၀၃ ခုနှစ်တွင် ဗိုလ်ချုပ်အဆင့်ဖြင့် ကာကွယ်ရေးဦးစီးချုပ် (လေ) အဖြစ် တာဝန်ယူခဲ့သည်။ယင်းနောက် ဗိုလ်ချုပ်ကြီးအဆင့်သို့ တိုးမြှင့်ခံရသည်။ ကာကွယ်ရေးဦးစီးချုပ် အဖြစ် တာဝန်ယူစဉ် ကာလအတွင်း တရုတ်နိုင်ငံ၊ အိန္ဒိယနိုင်ငံတို့နှင့် အနီးကပ်ဆက်ဆံရေးကို ထိန်းထားနိုင်ခဲ့သည်။

 ဝန်ကြီးဘဝ 
၂၀၁၃ ခုနစ်၊ဖေဖော်ဝါရီ ၁၃ ရက်  တွင် တပ်မတော်မှ အနားယူခဲ့ပြီး ဆက်သွယ်ရေးနှင့် သတင်းအချက်အလက် နည်းပညာဝန်ကြီးဌာန၏ ဝန်ကြီး ဖြစ်လာခဲ့သည်။

ဦးမြတ်ဟိန်းသည် အမျိုးသားဒီမိုကရေစီအဖွဲ့ချုပ်ပါတီက ပြည်ခိုင်ဖြိုးပါတီကို ၂၀၁၅ ခုနှစ် ရွေးကောက်ပွဲတွင် အပြန်အသတ်အနိုင်ရပြီး အစိုးရဖွဲ့နိုင်ခဲ့ပြီးနောက် ၂၀၁၆ ခုနှစ် တွင် ပြည်ထောင်စုကြံ့ခိုင်ရေးနှင့်ဖွံ့ဖြိုးရေးပါတီ ၏ ဒုတိယဥက္ကဋ္ဌ တာဝန်ကိုထမ်းဆောင်ခဲ့သည်။  	

 ပုဂ္ဂိုလ်ရေးဘဝ 
ဦးမြတ်ဟိန်းသည် ဒေါ်ထွေးထွေးညွန့်နှင့် လက်ထပ်ခဲ့သည်။  	

 ကိုးကား 

|-

Category:မြန်မာ စစ်ဖက်ဆိုင်ရာ လူပုဂ္ဂိုလ်များ
Category:မြန်မာနိုင်ငံ ဝန်ကြီးများ